John Herstad

John Herstad (født 10. juli 1936) er en norsk historiker og arkivar. Han er tidligere professor ved Universitetet i Tromsø og riksarkivar.

Herstad avla i 1962 hovedfag i historie ved Universitetet i Bergen på en oppgave om Foreningsliv i Bergen 1814-1850. Etter avlagt hovedfag arbeidet Herstad en tid som vitenskapelig assistent og universitetslektor ved Universitetet i Bergen.Marianne Herfindal Johannessen: «Henrik Wergeland - Norges første riksarkivar», bt.no, 17. juni 2008. I 1974 ble han tilsatt ved Institutt for historie, Universitetet i Tromsø. Han var i 1975 instituttleder.«Ledelse og administrasjon» , Universitetet i Tromsø, Institutt for historie. Herstad ble i 1980 professor i historie.

Fra 1982 til 2006 var Herstad riksarkivar.Espen Søbye: «Gjenreist som riksarkivar», Dagbladet.no, 16. juni 2008. I sitt virke som riksarkivar var Herstad særlig aktiv i arbeidet med å modernisere norsk arkivvesen, blant annet gjennom etableringen av Digitalarkivet, og han var sentral i oppbygningen av Arkivverket. Herstad gikk av med pensjon 1. august 2006, etter nærmere 25 år som riksarkivar.«Ivar Fonnes utnevnt til ny riksarkivar», Pressemelding Nr.: 46/06, Kultur- og kirkedepartementet, 19. mai 2006. 

I sitt virke som historiker er Herstad særlig kjent for boken om kornmonopolet i dansketida. Herstad har i 2008 utgitt en bok om Henrik Wergelands virke som riksarkivar. Boka er basert på primærkilder, og gjenreiser dikteren som riksarkivar.

Kongen utnevnte 5. desember 2005 Herstad til kommandør av St. Olavs Orden «for hans innsats for norsk arkivvesen.»«Tildeling av ordener og medaljer: Søk i arkivet», Kongehuset.

 Bibliografi 
 «Archivaren, – Gud bevar'en!»: Henrik Wergeland som riksarkivar, Oslo: Messel forlag, 2008.
 I helstatens grep: Kornmonopolet 1735-88, Oslo: Tano Aschehoug, 2000.
 Bispelistene som kilde til eldre norsk befolkningsstatistikk, 1984.
 Folkemengdens bevegelse i Bergen stift 1735-1820 : tall og fakta, 1968. 
 Foreningsliv i Bergen 1814-1850, Historisk institutt, Universitetet i Bergen, 1962.

 Referanser 

Kategori:Professorer ved Universitetet i Tromsø
Kategori:Norske riksarkivarer
Kategori:Kommandører av St. Olavs Orden
Kategori:Fødsler i 1936